cyanic-selkie/wikianc huggingface dataset:
बिहु नृत्य
विवरण
बिहु एक समूह नृत्य है जिसमें पुरुष और महिलाएं साथ-साथ नृत्य करते हैं किन्तु अलग-अलग लिंग भूमिकाएं बनाए रखते हैं। आमतौर पर महिलाएं पंक्ति या वृत्त संरचना का सख्ती से पालन करती हैं। पुरुष नर्तक और संगीतकार नृत्य क्षेत्र में सबसे पहले प्रवेश करते हैं और वे अपनी पंक्ति को बनाए रखते हैं और समक्रमिक आकृतियां बनाते हैं। जब बाद में महिला नर्तकियां प्रवेश करती हैं तो पुरुष नर्तक महिला नर्तकियों, जो अपनी संरचनाओं तथा नृत्य क्रम को बनाए रखती हैं, के साथ मिलने के लिए अपनी पंक्तियां भंग कर देते हैं। आमतौर पर नृत्य की विशेषता निश्चित मुद्राएं, लय में कूल्हे, बाजू, कलाइयां हिलाना, घूमना, घुटनों को मोड़ना तथा झुकना है लेकिन इसमें छलांगें नहीं हैं। बहुत मामूली लेकिन सूक्ष्म अंतर के साथ पुरुष और महिलाओं की नृत्य मुद्राएं एक समान हैं।
प्रदर्शन
यह नृत्य पारंपरिक बिहु संगीत के साथ पेश किया जाता है। सबसे महत्वपूर्ण संगीतकार ढोलकिये (ढुलिया) हैं, जो ढोल नामक दोनों और से बजाया जा सकने वाला ड्रम बजाते हैं, जो गर्दन से लटका होता है तथा एक लकड़ी तथा हथेली की सहायता से बजाया जाता है। आम तौर पर एक से अधिक ढुलिया प्रदर्शन करते हैं और वे प्रदर्शन के अलग-अलग चरणों में अलग-अलग ताल बजाते हैं। ये तालबद्ध रचनाएं, जिन्हें सिउ कहा जाता है, पारंपरिक रूप से कूटबद्ध हैं। नृत्य क्षेत्र में प्रवेश करने से पहले, ढोलकिये एक छोटी तथा तेज गति वाली ताल बजाते हैं। सिउ में परिवर्तन होता है और आमतौर पर ढोलकिये पंक्ति बना कर नृत्य क्षेत्र में प्रवेश करते हैं। आम तौर पर शुरुआत में दर्दनाक मूल भाव देने के लिए एकल कलाकार द्वारा मोहोर ज़िंगोर पेपा बजाया जाता है तथा इससे नृत्य के लिए माहौल तैयार होता है। इसके बाद पुरुष नर्तक एक संरचना बना कर नृत्य क्षेत्र में प्रवेश करते हैं तथा गायन, जिसमे सभी भाग लेते हैं, के साथ प्रदर्शन करते हैं। इस नृत्य में प्रयुक्त होने वाले कुछ अन्य वाद्ययंत्र हैं ताला -एक मंजीरा, गोगोना -एक प्रकार की बांसुरी और बांस के वाद्ययंत्र टोका -बाँस का टुनटुना, तथा ज़ुटूली -मिटटी की सीटी। अक्सर बाँस की बाँसुरियों का प्रयोग भी किया जाता है। नृत्य के साथ गाये जाने वाले गीत (बिहु गीत) कई पीढ़ियों से हस्तांतरित होते आ रहे हैं। गीतों के विषय असमिया नव वर्ष के स्वागत से ले कर एक किसान के दैनिक जीवन के वर्णन, असम पर आक्रमण के ऐतिहासिक सन्दर्भों से ले कर व्यंग्यपूर्ण सामयिक सामाजिक व राजनीतिक टिप्पणी तक विस्तृत हैं।
प्रदर्शन अपने आप में लंबा हो सकता है, ताल, माहौल, गति व एकाएक मुद्रा में परिवर्तन जैसे तीव्र बदलावों द्वारा इसे सजीव बनाया जाता है तथा नर्तकों तथा संगीतकारों को अपनी कलाप्रवीणता दिखाने के लिए अल्प अवसर दिए जाते हैं।
रोंगाली बिहु प्रतियोगिताएं
अप्रैल के मध्य में, वसंत की शुरुआत के साथ, बोहाग महीने के साथ स्थानीय कैलेंडर में नव वर्ष आरंभ होता है। आजकल, इस अवधि के दौरान, पूरे असम (साथ ही साथ उन प्रमुख स्थानों पर भी, जहाँ असमिया प्रवासी रहते हैं) में बिहु प्रतियोगिताएं होती हैं। ये प्रतियोगिताएं एक विशाल भीड़ के रूप में आगंतुकों और स्थानीय लोगों को समान रूप से आकर्षित करती हैं। बिहु नृत्य के अलावा, बिहु कुंवोरी (बिहु राजकुमारी) तथा कई गायन प्रतिभाओं को चुनने के लिए प्रतियोगिताएं आयोजित की जाती हैं।
बोहाग के महीने के अंत में, स्मरणोत्सव के रूप में कई बोहागी बिदाई कार्यक्रमों का आयोजन करके इस महीने का समापन किया जाता है।
लिच्छवि
लिच्छवि नामक जाति ईसा पूर्व छठी सदी में बिहार प्रदेश के उत्तरी भाग यानी मुजफ्फरपुर जिले के वैशाली नगर में निवास करती थी।लिच्छ नामक महापुरुष के वंशज होने के करण इनका नाम लिच्छवि पड़ा अथवा किसी प्रकार के चिह्न (लिक्ष) अथवा शस्त्र धारण करने के कारण ये इस नाम से प्रसिद्ध हुए। लिच्छवि राजवंश इतिहासप्रसिद्ध है जिसका राज्य किसी समय में नेपाल, मगध और कौशल मे था।
प्राचीन संस्कृत साहित्य में क्षत्रियों की इस शाखा का नाम 'निच्छवि' या 'निच्छिवि' मिलता है। पाली रूप 'लिच्छवि' है। मनुस्मृति के अनुसार लिच्छवि लोग व्रात्य क्षत्रिय थे। उसमें इनकी गणना झल्ल, मल्ल, नट, करण, खश और द्रविड़ के साथ की गई है। इनकी कई शाखाएँ दूर दूर तक फैली थीं। वैशालीवाली शाखा में जैन तीर्थंकर महावीर स्वामी हुए और कोशल की शाक्य शाखा में गौतम बुद्ध प्रादुर्भूत हुए। किसी समय मिथिला से लेकर मगध और कोशल तक इस वंश का राज्य था। जिस प्रकार हिंदुओं के संस्कृत ग्रंथों में यह वंश हीन कहा गया है, उसी प्रकार बौद्धों और जैनों के पालि और प्राकृत ग्रंथों मे यह वंश उच्च कहा गया है। गौतम बुद्ध के समसामयिक मगध के राजा बिंबसार ने वैशाली के लिच्छवि लोगों के यहाँ संबंध किया था। पीछे गुप्त सम्राट् ने भी लिच्छवि कन्या से विवाह किया था।
परिचय
इस जाति का इतिहास तथा शासनवृत्तांत एक सहस्र वर्षों तक किसी न किसी रूप में मिलता है। पालि सहित्य में लिच्छवि वज्जि संघ की प्रधान जाति थी अतएव अंगुत्तर निकाय (1,213 : 4,252), महावस्तु (2,2) तथा विनयपिटक (2,146) में षोड़श महाजनपद की सूची में वज्जि का ही नाम आता है, लिच्छवि का नहीं। संभवत: इसी कारण पाणिनि ने (अष्टा. 4/2/131) वृज्जि संघ का ही उल्लेख किया है। (मद्र वृज्यौ: कन्)। कौटिल्य ने भी इसी की पुष्टि की है (वृजिक - अधि. 11/1)। वज्जि संघ की आठ जातियों (अट्टकुलिक) में लिच्छवि को सबल तथा सर्वशक्तिसंपन्न जाति मानते थे जिसकी राजधानी बैशाली का उल्लेख रामायण में भी आता है। (इक्ष्वाकु के पुत्र धर्मात्मा राजा "विशाल" ने इसका निर्माण कराया था अतएव इस नगरी का नाम वैशाली रखा गया।)
भारतीय परंपरा के अनुसार लिच्छवि क्षत्रिय वंशज थे, इसी कारण महापरिनिर्वाण के बाद लिच्छवि संघ ने बुद्ध के अवशेष में हिस्सा बँटाया था। उन लोगों ने उस अवशेष पर स्तूप का निर्माण किया था जो वैशाली की खुदाई से (1958 ई.) प्रकाश में आया है। बौद्ध तथा जैन धर्मों का क्षेत्र होने के कारण पालिसाहित्य में लिच्छवि जाति का विशेष वर्णन किया गया है। इसे अपार शक्तिशाली तथा उत्तम ढंग से संगठित संघ कहा गया है। बौद्ध धर्म की द्वितीय संगीति भी वैशाली में हुई थी।
ऐसा कहा जाता है कि लिच्छवि लोगों ने बिंबसार के शासनकाल में मगध पर चढ़ाई की थी (ह्वेनसांग का विवरण-बुधिस्ट रेकर्ड ऑव वेस्टर्न वर्ल्ड, भा. 2, 166)। मगध तथा वैशाली राज्यों में संधि के फलस्वरूप वैवाहिक संबंध हो गया परंतु बिंबसार के पश्चात् इस युद्ध का बदला चुकाने का विचार अजातशत्रु ने किया। संसार से विरक्त रहने पर भी बुद्ध ने अजातशत्रु को सचेत किया था कि लिच्छवि संघ अजेय है, अभेद्य है तथा उसके प्रजातंत्रात्मक संगठन को कोई निर्बल नहीं कर सकता। बुद्ध के इन वचनों से अवगत होकर अजातशत्रु ने सीधा आक्रमण करने का विचार त्याग दिया और लिच्छवि संघ को तोड़ने तथा भेद उत्पन्न कर निर्वल बनाने का निंदनीय कार्य अपने मंत्री वस्सकार को सौंपा। अंत में अजात सफल हुआ (भगवतीसूत्र 300)। वैशाली पर आक्रमण करने के निमित्त गंगा के दक्षिण किनारे पर पाटलिपुत्र नगर की स्थापना की, जहाँ मगधसेना संगठित की गई और लिच्छवि संघ फूट के कारण पराजित हुआ।
बौद्ध धर्मानुयायी होने के कारण लिच्छवि जाति ने शांति तथा अहिंसा का समर्थन किया। संभवत: मगध साम्राज्य के अंतर्गत लिच्छवि जाति प्रजातंत्र ढंग पर सदियों तक शासन करती रही। ईसवी सन् के आरंभ से कुषाण काल में लिच्छवि संघ ने पुन: स्वतंत्रता की घोषणा कर दी। उनका संगठन प्रबल हो गया और उत्तरी बिहार में वैशाली राज्य प्रमुख हो गया। चौथी सदी में गुप्त वंश का उदय होने पर गुप्त नरेश लिच्छवि वंश से वैवाहिक संबंध के कारण शक्तिशाली हो गए। गुप्त साम्राज्य का प्रादुर्भाव लिच्छवियों के सहयोग से संभव हो सका था। इसकी पुष्टि गुप्त अभिलेखों तथा स्वर्णमुद्राओं से हो जाती है।
गुप्त कालीन स्वर्ण मुद्राओं में "चंद्रगुप्त व श्री कुमार देवी" के नाम से प्रसिद्ध एक स्वर्णमुद्रा मिलती है जिसके अग्रभाग में राजा तथा रानी की आकृति खुदी है और "चंद्रगुप्त" तथा "श्री कुमार देवी" अंकित है। पृष्ठ भाग पर सिंह की पीठ पर बैठी अंबिका की मूर्ति है। दाहिनी ओर "लिच्छवय:" मुद्रालेख पढ़ा गया है। पर्याप्त विवेचन के पश्चात् यह सिद्ध किया गया है कि गुप्त नरेश प्रथम चंद्रगुप्त ने लिच्छवि राजकुमारी कुमारदेवी से विवाहोपरांत यह सिक्का निकाला। इस विवाह की पुष्टि समुद्रगुप्त के प्रयाग स्तंभलेख से होती है जहाँ समुद्र निम्न शब्दों में वर्णित किया गया है : - "श्री महाराजाधिराज चंद्रगुप्तस्य लिच्छवि दौहित्रस्य महादेव्यां कुमारदेव्यामुत्पन्नस्य महाराजाधिराज श्री समुद्रगुप्तस्य"। इससे दोनों राष्ट्रों में पारस्परिक सहानुभूति तथा सहयोग रहा। संभवत: साम्राज्यवादी कल्पना के सम्मुख लिच्छवि आदि गण राज्य अस्तित्व को बचाए न रख सके। प्रजातंत्रों के भारतीय रंगमंच से हट जाने के कारण राजनीतिक चेतना को नवजीवन प्रदान करनेवाला स्रोत समाप्त हो गया। लिच्छवि जाति उत्तरी बिहार से हटकर छठी सदी में नेपाल चली गई। उन्होंने काठमांडु के सुरक्षित भूभाग में प्रवेश कर राज्य स्थापित किया। काठमांडू नगर का स्थापना लिच्छवि राजा गुणकामदेव नें किया था। लिच्छवि जाति (वंश) के कई अभिलेख (पाटन, पशुपतिनाथ मंदिर) वहाँ मिले हैं जो इस बात को प्रमाणित करते हैं कि इस जाति ने कई सदियों तक नेपाल में शासन किया। इनका शासनकाल नेपाल के इतिहास में "स्वर्ण युग" कहा गया है। लिच्छवियौं को नेपाल में ठकुरी वंशी शासकौं नें हरा कर सत्ता अपने अधीन में ले लिया। नेपाल के नेवार लोग लिच्छवियौं के सन्तति है। लिच्छवियौं के परम्परा को अभी तक इन लोगों में जीवित है।
दीघनिकाय के आधार पर यह कहा जा सकता है कि वज्जिसंघ में स्त्रियों का समादर तथा वृद्धजनों का सम्मान किया जाता था। कुलकुमारियों के साथ बलप्रयोग नहीं किया जाता था। संघ के सदस्य चैत्यों का मान करते, पूजा करते तथा धार्मिक कार्यों को समुचित रूप से संपन्न करते थे।
प्रशासनीय कार्यों के सम्पादन के लिए लिच्छविगण की सभा थी जिसके 7707 सदस्य थे और सब राजा कहलाते थे। स्पष्ट प्रमाणों के अभाव में यह कहना कठिन है कि संघसभा के सभी सदस्यों का निर्वाचन होता था। ललितविस्तर में वर्णन आता है कि लिच्छवि परस्पर एक दूसरे को छोटा बड़ा नहीं मानते थे, सभी अपने को राजा समझते थे (ललित विस्तर अ. 3) इस संबंध में जातक का यह कथन भी महत्वपूर्ण है कि शासन निमित्त वैशाली नगर के गण राजाओं का अभिषेक किया जाता था। (वेसालिनगरे गणराजकुलानं अभिषेक पोक्खरणियं - जा. 4) भगवान बुद्ध ने लिच्छवि गण के संबंध में कहा था कि सभी सदस्य एकमत होकर अधिवेशन में उपस्थित होते थे। बिना नियम बनाए कोई आज्ञा प्रेषित नहीं करते तथा पूर्व नियमों के अनुसार कार्य करते थे। (समग्गा सन्नि पतिस्संति समग्गा संघकरणीयानि करिस्संति महापरिनिव्वाण सुत्त, भा. 2)
वैशाली के लिच्छवि
बिहार में स्थित प्राचीन गणराज्यों में बुद्धकालीन समय में सबसे बड़ा तथा शक्‍तिशाली राज्य था। इस गणराज्य की स्थापना सूर्यवंशीय राजा इश्‍वाकु के पुत्र विशाल ने की थी, जो कालान्तर में ‘वैशाली’ के नाम से विख्यात हुई।
नुब्रा घाटी
नुब्रा घाटी एक तीन भुजाओं वाली घाटी है जो लद्दाख घाटी के उत्तर-पूर्व में स्थित है। यह श्योक और नुब्रा नदियों के संगम से बनी है। श्योक नदी उत्तर पश्चिम की ओर बहती है और नुब्रा नदी एक न्यूनकोण बनाते हुए इसमें उत्तर-पश्चिम से आ कर मिलती है। श्योक नदी आगे जाकर सिन्धु नदी में मिलती है। नुब्रा की केन्द्रीय बस्ती दिस्कित की दूरी लेह से १५० कि॰मी॰ है।
इस घाटी की औसत ऊँचाई ३,०३८ मी॰ यानी १०,००० फीट है। यहाँ के स्थानीय लोगों के अनुसार इसका प्राचीन नाम डुमरा (फूलों की घाटी) था। यहाँ पहुँचने के लिये लेह से खार्दुंग ला दर्रे से होकर जाया जाता है।
हाथी पार्क
हाथी पार्क लखनऊ का एक प्रसिद्ध पार्क है।
न्यायभवन
न्यायभवन (Courthouse) या न्यायालय भवन (Palace of Justice) ऐसा स्थापत्य होता है जिसमें किसी स्थान पर अधिकारिता (ज्यूरिस्डिक्शन) रखने वाला न्यायालय या उसकी शाखा स्थित हो। साधारणतः यह वकीलों और न्यायाधीश का कार्यालय होता है, जहाँ मुकद्दमें भी सुने जाते हैं। कुछ स्थानों में स्थानीय प्रशासन भी न्यायभवन में ही केन्द्रित होता है।
दलिबौ-गुराड०-१, चौबटाखाल तहसील
दलिबौ-गुराड०-१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जामा मस्जिद चंपानेर
जामी मस्जिद (जिसे जामा मस्जिद भी कहा जाता है; जिसका मतलब है "सार्वजनिक मस्जिद ") चंपानेर, गुजरात राज्य, पश्चिमी भारत में, चंपानेर-पावागढ़ पुरातत्व पार्क, यूनेस्को की विश्व धरोहर स्थल का हिस्सा है, और वहां के 114 स्मारकों में से एक है, जिसे बड़ौदा हेरिटेज ट्रस्ट द्वारा सूचीबद्ध किया गया है। यह लगभग 150 ft शहर की दीवारों के पूर्व ( जहदनपंध ), पूर्वी द्वार के पास स्थित है।
वीटीके
वीटीके (Visulaization Tool Kit, ) एक त्रिविम दृश्य सॉफ़्टवयर है जो मुक्त-स्रोत और निःशुल्क है। इसका प्रयोग देश-डाटा (स्थान आधारित) और काल डाटा (समय आधारित देशडाटा) को स्क्रीन पर दर्शाने के लिए होता है। यह ऐसे दृश्यों को बनाने के लिए एक आधार है, यानि एक ही प्रोग्राम के द्वारा ऐसे कई दृश्य तैयार किये जा सकते हैं। इसका प्रयोग पैराव्यू जैसे सॉफ़्टवेयर बनाने के लिए होता है।
मैथिली लोककथा में नारीवाद
सृष्टि में स्त्री सत्ता बहुत ही महनीय घटना है. नारी के बिना पुरुष का कोई अस्तित्व नहीं है. नारी कभी पुरुष-पौरुष की जननी दृष्टिगोचर होती है तो कभी अर्धांगिनी. वैदिक साहित्य में पुत्री को पुत्र के समतुल्य माना गया है.
बुद्ध पार्क
बुद्ध पार्क लखनऊ का एक प्रसिद्ध पार्क है।
मैथिली लोककथा में नारीवाद
ऋग्वेद(8.31.8) में कहा गया है कि- पुत्री स्त्री-पुरुष के अंग- अंग से प्रसूत हुई है अतः वह भी पुत्रवत है. ब्राम्हण साहित्य में स्त्रियों के सन्दर्भ में अत्यंत महत्वपूर्ण विचार व्यक्त किए गए हैं. तैतरीयब्राम्हण में कहा गया है कि वो व्यक्ति अपूर्ण है जो अविवाहित है. वृह्दारन्यक उपनिषद में पंडिता कन्या की आशा व्यक्त की गई है. ऐतरेय उपनिषद लिखता है नारी हमारी पालन करती है अतः उसकी पालना करना हमारा कर्तव्य है. ना सिर्फ वैदिक ग्रंथों में पुत्र और पुत्री को समतुल्य माना गया है अपितु वेद कालीन समाज में भी ऐसा दीखता है. वेदकालीन समाज में अपाला, घोषा, लोपामुद्रा, विश्ववारा, सिक्ता जैसी ऐसी स्त्रियाँ हुई है, जिन्होंने वेदों को रचने में अपना सहयोग दिया था. तब स्त्रियों की शिक्षा भी पुरुषों के सामानांतर ही महत्व रखती थी. वैदिक समाज में नारियों को वो सभी अधिकार थे जो पुरुषों को था. वो अपने मन से पति चुन सकती थी और उसे मन से छोड़ भी सकती थी. विधवाओं के विवाह का भी तब प्रावधान था. बहुपतित्व प्रथा अर्थात एक से अधिक पति के साथ एक समय या समय अन्तराल पर संबध बनाने की मानसिकता को भारतीय लोक साहित्य में निंदनीय कहा गया है लेकिन वैदिक काल में बहुत सी महिलाएं ऐसी थी जिनके अनेक पति हुए. यथा: अनुरागपरा दो व्यक्तियों से विवाह करती है. अनंगप्रभा के आठ पति होने का प्रसंग भारतीय लोक साहित्य में दृष्टिगत होता है. द्रौपदी के पांच पुरुषों से विवाह का उल्लेख महाभारत में आया है. भारतीय पुराण और इतिहास में ऐसी कई महिला चरित्र दिखाई पड़ती है जिन्होंने युद्ध में महनीय भूमिका निभाई. रामायण में केकयी और सीता का प्रसंग आया है. भारतीय लोक साहित्य में जिस स्त्री नायिका को सर्वोपरी स्थान प्राप्त है उनमें सीता प्रमुख हैं. सीता के सन्दर्भ में कई लोककथाएं हैं जहाँ वो राम से ताकतवर मानी गयी है. मैथिली लोकसाहित्य में सीता और सहस्त्र रावन के युद्ध की कथा लोक प्रचलित है. मैथिली भाषा में लिखित लालदास रामायण में ये कथा उधृत है. कथा के अनुसार राम और सहस्त्र रावन के मध्य हुए युद्ध में जब राम मुर्च्छित हो गए तब सीता ने अपनी शक्ति से उसे परास्त किया और राम की भी रक्षा की. उपर्युक्त तथ्यों के अलावा अगर हम सीता के संदर्भ में उन तथ्यों को तलाशें जो सीता के सबल पक्ष को प्रकट करता है, और नारीवाद की अवधारणा को बल देता है तो ऐसे अनगिनत लिखित और मौखिक लोककथाएं दिख ही जाती है जिसमें सीता किसी पुरुष पात्र के समकक्ष या श्रेष्ठ जान पड़ती हैं. सीता कभी राम के साथ कंधे से कन्धा मिलाकर जंगलों में हिंसक जानवरों से अपनी आत्म रक्षा करती दिखती हैं तो कभी भारी शिव धनुष को अपने एक हाथ से उठा कर पुरुषों के समान बलशाली दिखाई पड़ती है. सीता के अलावा मैथिली लोककथा में बिहुला नाम की एक महिला की कथा लोक प्रचलित है जिसमें हमें नारी के शक्ति संपन्ना वाली रूप दिखाई देती है. कथा के अनुसार- एक लोकदेवी द्वारा बदले की भावना से बिहुला के पति की हत्या कर दी जाती है. और बिहुला अपने अद्भुत सामर्थ्य का परिचय देते हुए उस विदारक स्थिति में ना सिर्फ खुद को मजबूत रखती है बल्कि देवताओं से अपने पति को जिन्दा भी करवाती है. ये कथा सावित्री की कथा से मिलती है. सावित्री की कथा में भी सावित्री अपने मृत पति के प्राण को यमराज से वापस ले आती है. सावित्री की कथा में सावित्री के अद्भुत सामर्थ्य, बुद्धि और दृढ़ निश्चय का दर्शन होता है.
वाक् महादेवी: लोककथा में इनका सम्बन्ध नेपाल के तराई क्षेत्र से मन जाता है. इन्होने अपना पूरा जीवन ज्ञान अर्जन में ही लगा दिया था. ऐसा माना जाता है कि भारतीय दर्शन की अद्वैतवाद को सर्वप्रथम इन्होने ही परिकल्पित किया था. ऋग्वेद के दसवें मंडल के 125 सूक्त की रचना इन्होने ही की थी. जिसे देवी सूक्त के नाम से घर-घर में जाना है. इस सूक्त में नारी शक्ति की स्तुति की गयी है. जहाँ देवी को सभी देवताओं से श्रेष्ठ बताया गया है. महाविदूषी मैत्रेयी: ये प्रसिद्ध मित्र ऋषि की पुत्री थी. ये बचपन से ही तीक्षण बुद्धि की थी और समकालीन विद्या की प्रकांड पंडिता थी. इनका दर्शन ज्ञान बहुत ही उन्नत था. एक बार दर्शनशास्त्र के गूढ़ विषय पर मैत्रेयी के तर्क-वितर्क से याज्ञवल्क्य प्रभावित हुए और दोनों ने आपस में विवाह कर लिया. अपने ज्ञान के लिए मैत्रेयी आज भी भारतीय समाज में पूजनीय है. महाविदूषी गार्गी: इनके सन्दर्भ में कथा है कि एक बार ब्रम्ह-ज्ञान-विशारद राजा जनक के दरबार में यज्ञ के उपलक्ष्य में बहुत से विद्वान् और विदूषी आये हुए थे. राजा जनक ने यग्य मंडप के समीप ही सहस्त्र गायों को बांध रखा था जिसके सींगों में स्वर्ण मुद्राएँ बंधी हुई थी. जनक ने उपस्थित सभी विद्वानों से कहा कि ये सब उनके लिए ही है. जो व्यक्ति खुद को सबसे बड़ा ज्ञानी मानता गई वो सभी गायों को ले जा सकता है. समस्त सभ सन्न रह गयी. तब ऋषि याज्ञवल्क्य ने कहा कि मैं सभी गौ को ले जा रहा हूँ. इस पर सभी उपस्थित लोग एक दुसरे का मूंह देखने लगे. कुछ लोगों ने आगे बढ़ कर प्रश्न भी किया मगर उन्हें मूंह की कहनी पड़ी. सभा के एक कोने में शांत बैठी मैत्रयी ने याज्ञवल्क्य से कहा- क्या सबसे बड़े ज्ञानी आप ही है? इस पर याज्ञवल्क्य ने हाँ में उत्तर दिया. फिर गार्गी का ब्रम्ह ज्ञान पर शास्त्रार्थ अद्वितीय विद्वान ऋषि याज्ञवल्क्य के हुआ, जिसमें इन्होने ऋषि को अपने ज्ञान से अचंभित और असहज कर दिया. गार्गी अपनी विद्वता के लिए आज भी याद की जाती हैं. वृहदारण्यक उपनिषद में इनके शास्रार्थ को उल्लिखित किया गया है. भारती: विदूषी भारती मैत्रेयी की तरह ही तीक्षण बुद्धि की थी इन्होने कम आयु में ही सभी प्रमुख धर्म शास्त्रों और साहित्यों को पढ़ लिया था. ये प्रकांड विद्वान मंडन मिश्र की पत्नी थी. ये अपने समय में आदर्श विदूषी के मान से प्रचलित थी. विद्वतमंडल इनकी विद्वता को देख के विस्मित हो जाते थे. इन्हें मिथिला के लोक साक्षात सरस्वती के अवतार मानते थे. मंडन मिश्र का जब अद्वैत वेदांत के प्रतिपादक शंकराचार्य से जब शास्रार्थ हुआ तब भारती ही निर्णायक की भूमिका में थी. बाद में जब मंडन मिश्र पराजित हो गए तो भारती ने शंकर से शास्त्रार्थ किया. ये शास्त्रार्थ महीनो से अधीन चली. जब भारती ने देखा कि शंकर हार नहीं रहे तो उन्होंने उनसे गृहस्थ धर्म और काम शास्त्र के बारे में पूछना प्रारंभ कर दिया. जिससे शंकर असमंजस में आ गए. उन्होंने उत्तर देने के लिए समय की मांग की. भारती ने एक वर्ष का समय दिया.जिस समय में शंकर ने काम कला सम्बन्धी ज्ञान को समझा और एक वर्ष पश्चात पुनः भारती के समक्ष उपस्थित हो उत्तर दिया. मिथिला समाज में भारती आज भी अपनी ज्ञान के लिए प्रसिद्द है.
निष्कर्ष: ये सच है कि भारती और मैथिली समाज में स्त्रियों की स्थिति हजारों वर्षों से चिंतनीय रही है और स्त्री को शिक्षा से भी वंचित रखा गया. उन्हें कमजोर माना गया. महिलाओं को उपभोग की वस्तु के रूप में देखा गया. कई बाल विवाह, विधवा विवाह, बहुविवाह, अनमेल विवाह और सतीप्रथा के कष्टकारी रिवाज़ों को नारियों ने वर्षों तक सिसकते हुए झेला. इसके बावजूद लोक साहित्य और कथाओं में ऐसे कई चरित्र दिख जाते हैं जो नारी कि एक स्थापित परिभाषा को तोड़ने का काम करते हैं. और अपनी वीरता और विद्वता को ले जग जाहिर हैं. वहां लो कथाओं में वो पुरुषों के पिछलग्गू की तरह नहीं दिखते बल्कि अपनी एक अलग पहचान बनाते हुए दिखाई देते हैं. उर्मिला, विद्या, अहिल्या, अरुंधती आदि कई ऐसे चरित्र हैं जो अपनी प्रतिभा और दृढ़ शक्ति के लिए प्रसिद्ध हैं. ये भारतीय नारियों के श्रेष्ठ पथ प्रदर्शक हैं.
सालूर
सालूर (Salur) या सालूरु (Saluru) भारत के आन्ध्र प्रदेश राज्य के विजयनगरम ज़िले में स्थित एक नगर है।
आवागमन
राष्ट्रीय राजमार्ग २६ यहाँ से गुज़रता है।
लपहापानी गाँव, कायमगंज (फर्रुखाबाद)
लपहापानी कायमगंज, फर्रुखाबाद, उत्तर प्रदेश स्थित एक गाँव है।
नीबू पार्क
नीबू पार्क लखनऊ का एक प्रसिद्ध पार्क है।
मन्त्रिकोपनिषद
मन्त्रिकोपनिषद शुक्ल यजुर्वेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है
रचनाकाल
उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—
निम्न विद्वानों द्वारा विभिन्न उपनिषदों का रचना काल निम्न क्रम में माना गया है -
भारतीय कम्युनिस्ट पार्टी (मार्क्सवादी)
भारतीय साम्यवादी पार्टी (मार्क्सवादी) (संक्षेप: माकपा या मासापा) भारत का एक राष्ट्रीय राजनैतिक दल है। इसकी स्थापना भारतीय कम्युनिस्ट पार्टी के कुछ नेताओं ने विखण्डित होकर 1964 में की थी।
स्थापना एवं इतिहास
7 नवम्बर 1964 में भारतीय कम्युनिस्ट पार्टी मार्क्सवादी की स्थापना हुई इसकी स्थापना कम्युनिस्ट पार्टी के विभाजन से हुई। इसकी स्थापना ई० एम० एस० डांगे ने की।
पोलितब्यूरो
'''२२वीं पार्टी कांग्रेस
लोकसभा चुनाव २०१९
लोकसभा चुनाव २०१९ में माकपा का प्रदर्शन अपेक्षाकृत नहीं रहा एवं पार्टी केवल ३ सीटों तक सिमट कर रह गयी, जिनमें २ सीटें तमिलनाडु से तथा १ सीट केरल से प्राप्त हुईं। तीन दशक से भी अधिक समय तक पश्चिम बंगाल की सत्ता में रहने वाली पार्टी का राज्य में खाता तक नहीं खुला, इसी प्रकार त्रिपुरा की भी दोनों सीटें पार्टी के हाथ से निकल गईंं। एकमात्र केरल राज्य में जहां सन् २०१६ से वाममोर्चे की सरकार है एक सीट अपने दम पर पार्टी ने जीती।
कोमर्रु (कृष्णा)
कोमर्रु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
सात रंग के सपने
सात रंग के सपने 1998 में बनी हिन्दी भाषा की फिल्म है। प्रियदर्शन द्वारा निर्देशित इस फिल्म में जूही चावला, अरविन्द स्वामी, फरीदा ज़लाल, अनुपम खेर, सतीश शाह, और टिन्नू आनन्द मुख्य कलाकार हैं। यह निर्देशक की 1994 की एक मलयालम फिल्म की रीमेक है जिसमें मोहनलाल और शोभना मुख्य कलाकार थे।
संक्षेप
यशोदा (फरीदा ज़लाल) की ज़बरदस्ती एक मानसिक रूप से बीमार व्यक्ति से शादी करा दी जाता है। वो बाद में एक बच्चे को जन्म देती है और उस बच्चे को अकेले छोड़ कर हमेशा के लिए चली जाती है। उसके इस तरह अकेले छोड़ कर चले जाने से उसका भाई, भानु (अनुपम खेर) गुस्से में रहता है और इसका बदला लेने की भी सोचता है। अपने इस गुस्से को बाहर निकालने के लिए हर साल वो अपने नौकर और अच्छे दोस्त, महिपाल (अरविंद स्वामी) को बैल गाड़ी के प्रतियोगिता में भाग लेने और अपनी बहन के ससुराल वालों को हराने की बात करता है। महिपाल हर साल जीतते रहता है।
भानु चालीस के पास पहुँचने के बाद भी शादी नहीं किए रहता है और अपने गाँव में रहने वाली एक लड़की (अरुणा ईरानी) को लुभाने की कोशिश करते रहता है। एक दिन भानु और महिपाल, अपने बैल गाड़ी में जाते रहते हैं और तभी उन्हें बलदेव (सतीश शाह) और उसकी बहन, जालिमा (जूही चावला) मिलते हैं। भानु को जालिमा से प्यार हो जाता है, वहीं महिपाल उन दोनों को पसंद नहीं करता और बीच रास्ते से ही भगाना चाहते रहता है।
क्रेग नेविल-मैनिंग
क्रेग नेविल-मैनिंग (né Nevill) न्यूजीलैंड का एक कंप्यूटर वैज्ञानिक है, जिसने मिडटाउन मैनहट्टन में स्थित गूगल का पहला रिमोट इंजीनियरिंग केंद्र स्थापित किया है, जहाँ वह एक इंजीनियरिंग निदेशक थे।  उन्होंने एक उत्पाद खोज इंजन फ़्रूगल (अब गूगल खरीदारी) का भी आविष्कार किया। अब वह सिडवाक लैब्स में इंजीनियरिंग के प्रमुख हैं].
शैक्षणिक और व्यावसायिक कैरियर
नेविल-मैनिंग ने कंप्यूटर विज्ञान से कैंटरबरी विश्वविद्यालय में बीएससी के साथ स्नातक किया। वाइकाटो विश्वविद्यालय से उन्होंने अपनी पीएचडी प्राप्त की। जहाँ वह  वेका  मशीन लर्निंग सूट और  ग्रीनस्टोन डिजिटल लाइब्रेरी सॉफ्टवेयर के सह-निर्माता थे। 1994 में, उन्होंने क्रमबद्ध एल्गोरिथ्म का आविष्कार किया, जो प्रतीकों के अनुक्रम की संरचना का पता लगाने के लिए डेटा संपीड़न का उपयोग करता है।
2001 में एक वरिष्ठ शोध वैज्ञानिक के रूप में गूगल में शामिल होने से पहले, वह रटगर्स विश्वविद्यालय कंप्यूटर विज्ञान विभाग में एक सहायक प्रोफेसर थे, और स्टैनफोर्ड विश्वविद्यालय में बायोकेमिस्ट्री विभाग में डॉक्टरेट के बाद के साथी थे, मशीन लर्निंग, डेटा कम्प्रेशन और कम्प्यूटेशनल बायोलॉजी से तकनीकों का उपयोग करने के बारे में उनका शोध अभिरुचि केंद्र सूचना पर अधिक संरचित खोज प्रदान करने के लिए.
2016 में, नेविल-मैनिंग सीटीओ के रूप में अल्फाबेट, इंक सहायक सिडवेल लैब्स में शामिल हो गए।
कोटला (N.Z.A.), धारी तहसील
कोटला (N.Z.A.), धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
सजल अली
सजल अली (जन्म 17 जनवरी 1994) एक पाकिस्तानी अभिनेत्री और मॉडल है जो मुख्य रूप से पाकिस्तानी टेलीविजन और फिल्मों में दिखाई देती है। अली को पाँच  हम पुरस्कारों सहित कई प्रशंसाएँ मिलीं और उन्हें पाकिस्तान की सबसे अधिक भुगतान पाने वाली अभिनेत्रियों में से एक माना गया हैं। उन्होंने 2009 में जियो टीवी की कॉमेडी नादानियां के साथ अपने अभिनय करियर की शुरुआत की और बाद में 2011 में एआरवाई डिजिटल के नाटक महमूदाबाद की मलकैन में दिखाई दीं।
अली ने कई धारावाहिकों में काम किया। उन्हें यकीन का सफर (2017) में डॉ. जुबिया असफंदयार, अलिफ (2019) में मोमिना सुल्तान, ये दिल मेरा (2019-2020) में नूर-उल-ऐन जमान की भूमिका निभाने के लिए जाना जाता है। और सिन्फ़-ए-अहान (2021) में राबिया सफ़ीर, जिसमें उनके प्रदर्शन को बेहतर प्रतिक्रिया मिली।
प्रारंभिक जीवन
अली की एक बहन है जिसका नाम सबूर अली है, जो एक अभिनेत्री है। इनका एक भाई भी है। उनकी माँ राहत की 2017 में कैंसर से मौत हो गई थीं। उन्होंने मार्च 2020 में अपने सह-कलाकार और अभिनेता अहद रजा मीर से शादी की। मार्च 2022 में दोनों का कानूनी रूप से तलाक हो गया।
करियर
सजल अली ने अपने अभिनय की शुरुआत वर्ष 2009 में एक कॉमेडी ड्रामा नादानियां के माध्यम से की, जो जियो टीवी पर प्रसारित होता था। उन्होंने यासिर नवाज़ के निर्देशित नाटक में सुम्बुल का किरदार निभाया। 2011 में, सजल ने एक्सप्रेस एंटरटेनमेंट के ड्रामा सीरियल चांदनी में अभिनय किया और अपना पहला मुख्य किरदार निभाया, जिसके लिए उन्हें दर्शकों से भारी सराहना मिली। उन्हें 2011 एआरवाई डिजीटल के पारिवारिक नाटक महमूदाबाद की मलकैन में उनकी ब्रेकआउट भूमिका के लिए प्रशंसा मिली।
जुुआन रामॊन लॊपॆज कारॊ
जुआन रामोन लोपेज़ कारो (स्पेनिश मे :  [xwanraˈmon ˈlopeθ ˈkaɾo] ; जन्म २३ मार्च १९६३) एक स्पेनिश फुटबॉल प्रबंधक है ।
उन्होंने ला लीगा में रियल मैड्रिड और लेवांते का प्रबंधन किया, साथ ही सेगंडा डिविज़न में सेल्टा और रियल मैड्रिड कास्टिला भी । स्पेन के २१ वऱ्ष से कम टीम को कुछ समय प्रभार सम्भालने के बाद वह विदेश चले गए और, सऊदी अरब और ओमान के राष्ट्रीय पक्षों का प्रबंधन किया और दो क्लबों के साथ चीन लीग वन से पदोन्नति जीता।
डोढापुरा गाँव, बाह (आगरा)
डोढापुरा बाह, आगरा, उत्तर प्रदेश स्थित एक गाँव है।
उस्संगोडा राष्ट्रीय उद्यान
उस्संगोडा राष्ट्रीय उद्यान श्रीलंका का सबसे नया और 21 वां राष्ट्रीय उद्यान है। यह उद्यान पूर्व में कलामेतिया वन्यजीव अभयारण्य की सीमा में है। हिंदू पौराणिक कथाओं में, उस्संगोडा को माना जाता है कि जहां राजा रावण ने अपने मोर रथ को उतारा था। उस्संगोडा समुद्री कछुओं के लिए एक महत्वपूर्ण प्रजनन स्थल है।
तमिल
तमिल (तमिळ)एक मानव प्रजातीय मूल है, जिनका मुख्य निवास भारत के तमिलनाडु तथा उत्तरी श्रीलंका में है। तमिल समुदाय से जुड़ी चीजों को भी तमिल कहते हैं जैसे, तमिल तथा तमिलनाडु के वासियों को भी तमिल कहा जाता है। तामिल, द्रविड़ जाति की ही एक शाखा है।
मनुसंहिता, महाभारत आदि प्राचीन ग्रन्थों में द्रविड देश और द्रविड जाति का उल्लेख है। मागधी प्राकृत या पाली में इसी 'द्राविड' शब्द का रूप 'दामिलो' हो गया। तामिल वर्णमाला में त, ष, द आदि के एक ही उच्चारण के कारण 'दामिलो' का 'तामिलो' या 'तामिल' हो गया। शंकराचार्य के शारीरक भाष्य में 'द्रमिल' शब्द आया है। हुएनसांग नामक चीनी यात्री ने भी द्रविड देश को 'चि—मो—लो' करके लिखा है। तमिल व्याकरण के अनुसार द्रमिल शब्द का रूप 'तिरमिड़' होता है। आजकल कुछ विद्वानों की राय हो रही है कि यह 'तिरमिड़' शब्द ही प्राचीन है जिससे संस्कृतवालों ने 'द्रविड' शब्द बना लिया। जैनों के 'शत्रुंजय माहात्म्य' नामक एक ग्रन्थ में 'द्रविड' शब्द पर एक विलक्षण कल्पना की गई है। उक्त पुस्तक के मत से आदि तीर्थकर ऋषभदेव को 'द्रविड' नामक एक पुत्र जिस भूभाग में हुआ, उसका नाम 'द्रविड' पड़ गया। पर भारत, मनुसंहिता आदि प्राचीन ग्रन्थों से विदित होता है कि द्रविड जाति के निवास के ही कारण देश का नाम द्रविड पड़ा।
तामिल जाति अत्यन्त प्राचीन हे। पुरातत्वविदों का मत है कि यह जाति अनार्य है और आर्यों के आगमन से पूर्व ही भारत के अनेक भागों में निवास करती थी। रामचन्द्र ने दक्षिण में जाकर जिन लोगों की सहायता से लंका पर चढ़ाई की थी और जिन्हें वाल्मीकि ने बन्दर लिखा है, वे इसी जाति के थे। उनके काले वर्ण, भिन्न आकृति तथा विकट भाषा आदि के कारण ही आर्यों ने उन्हें बन्दर कहा होगा। पुरातत्ववेत्ताओं का अनुमान है कि तामिल जाति आर्यों के संसर्ग के पूर्व ही बहुत कुछ सभ्यता प्राप्त कर चुकी थी। तामिल लोगों के राजा होते थे जो किले बनाकर रहते थे। वे हजार तक गिन लेते थे। वे नाव, छोटे मोटे जहाज, धनुष, बाण, तलवार इत्यादि बना लेते थे और एक प्रकार का कपड़ा बुनना भी जानते थे। राँगे, सीसे और जस्ते को छोड़ और सब धातुओं का ज्ञान भी उन्हें था। आर्यों के संसर्ग के उपरान्त उन्होंने आर्यों की सभ्यता पूर्ण रूप से ग्रहण की। दक्षिण देश में ऐसी जनश्रुति है कि अगस्त्य ऋषि ने दक्षिण में जाकर वहाँ के निवासियों को बहुत सी विद्याएँ सिखाई। बारह-तेरह सौ वर्ष पहले दक्षिण में जैन धर्म का बड़ा प्रचार था। चीनी यात्री हुएनसांग जिस समय दक्षिण में गया था, उसने वहाँ दिगम्बर जैनों की प्रधानता देखी थी।
तमिल भाषा का साहित्य भी अत्यन्त प्राचीन है। दो हजार वर्ष पूर्व तक के काव्य तामिल भाषा में विद्यमान हैं। पर वर्णमाला नागरी लिपि की तुलना में अपूर्ण है। अनुनासिक पंचम वर्ण को छोड़ व्यंजन के एक एक वर्ग का उच्चारण एक ही सा है। क, ख, ग, घ, चारों का उच्चारण एक ही है। व्यंजनों के इस अभाव के कारण जो संस्कृत शब्द प्रयुक्त होते हैं, वे विकृत्त हो जाते हैं; जैसे, 'कृष्ण' शब्द तामिल में 'किट्टिनन' हो जाता है। तामिल भाषा का प्रधान ग्रन्थ कवि तिरुवल्लुवर रचित कुराल काव्य है।
प्राचीन युग
प्राचीन काल में तमिलों की भूमि पर तीन राजसत्ताओं का शासन था, जिनके मुखिया के रूप में राजा को "वेंधार" कहा गया है और कई जनजातीय सरदारों द्वारा नियंत्रित बड़े कबीलों में विभक्त था, सरदारों को "वेळ" अथवा "वेळिर" कहा गया ह। और निचले स्तर के कबीलों के मुखिया को "किझर" अथवा "मन्नार" के नाम से जाना जाता था। तमिल सरदार और राजा हमेशा राज्यक्षेत्रों और संपत्ति को लेकर श्रेष्ठता साबित करने के लिए आपस में लड़ते रहते थे। शाही दरबार एक प्रकार के सामाजिक मेलमिलाप हेतु एकत्रण के स्थल थे न कि सत्ता के नियंत्रण के स्थल थे; वे संसाधनों के वितरण के केन्द्र के रूप में थे। प्राचीन तमिल संगम साहित्य; और व्याकरण सम्बन्धी रचना, तोलकप्पियम; दस काव्यगाथाएँ, पत्तुपट्टु; और आठ महा गाथाएँ, एट्टुत्तोकोइ; सभी प्राचीन तमिल लोगों पर प्रकाश डालते हैं। राजा और सरदार कला के प्रश्रयदाता थे और इस काल का साहित्य पर्याप्त मात्रा में उपलब्ध है। इस साहित्यिक रचनाओं से यह स्पष्ट हो जाता है कि बहुत से सांस्कृतिक रिवाज जो ख़ासतौर पर तमिलों के माने जाते हैं, इस शास्त्रीय युग जितने पुराने हैं।
कृषि का इस युग में पर्याप्त महत्त्व था और इस बात के सबूत भी मिलते हैं कि सिंचाई के संजाल हेतु कृत्रिम जलमार्गों का निर्माण करने की कला तीसरी सदी ईसापूर्व तक पुरानी है। आन्तरिक और बाह्य वाणिज्य काफी फलाफूला और प्राचीन रोम के साथ संपर्क के पर्याप्त साक्ष्य उपलब्ध होते हैं। करूर और अरिकामेदु में उत्खननों में भारी मात्र में प्राप्त रोमन सिक्के यहाँ रोमन व्यापारियों की उपस्थति का प्रबल प्रमाण हैं। पांड्य राजाओं द्वारा कम से कम दो दूतदल रोम के सम्राट ऑगस्टस के दरबार में भेजे गए थे। तमिल लेखनयुक्त मृद्भांडों के टुकड़े लाल सागर के क्षेत्रों के उत्खनन में प्राप्त हुए हैं जो इस इलाके में तमिल व्यापारियों की उपस्थिति का प्रमाण हैं।
तमिलों का यह प्राचीन स्वर्णयुग लगभग चौथी सदी के आसपास अपने अंत तक आ पहुँचा जब इनपर कालाभ्र द्वारा आक्रमण हुए। इन्हें तमिल साहित्य और शिलालेखों में कलप्पिरार के नाम से संबोधित किया गया है। इन आक्रान्ताओं का विवरण तमिल भूमि के उत्तर से आये बर्बर और दुर्दान्त लोगों के रूप में मिलता है। तमिल अंध युग के नाम से जाना जाने वाला यह दौर पल्लव साम्राज्य के उत्थान के साथ खत्म हुआ। क्लैरेंस मेलनी के अनुसार, तमिल स्वर्णयुग के दौरान तमिल लोग मालदीव द्वीपसमूह पर भी बसे हुए थे।
आधुनिक काल
ब्रिटिश उपनिवेश स्थापित करने वालों ने तमिल राज्यक्षेत्रों को संगठित रूप देकर मद्रास प्रेसिडेंसी का निर्माण किया, जो ब्रिटिश राज का अभिन्न अंग बना। इसी तरह, श्रीलंका के तमिल भाषी क्षेत्रों को इस द्वीप के अन्य हिस्सों से जोड़ा गया और सीलोन उपनिवेश बनाया गया, 1802 के आसपास। ये लोग भारत और श्रीलंका के क्रमशः 1947 और 1948 में आजाद होने के बाद भी राजनीतिक रूप से सम्बद्ध रहे।
भारत की 1947 स्वतन्त्रता के बाद, मद्रास प्रेसिडेंसी मद्रास राज्य बना, जो वर्तमान में तमिलनाडु राज्य, तटीय आन्ध्र प्रदेश, उत्तरी केरल, और कर्नाटक का दक्षिणी पश्चिमी तटीय इलाका है। बाद में इस राज्य को भाषायी आधार पर विभाजित किया गया। 1953 में उत्तरी जिले आन्ध्र प्रदेश के रूप में अस्तित्व में आये। 1956 के राज्य पुनर्गठन आयोग के लागू होने के बाद मद्रास राज्य के पश्चिमी तटीय हिस्से छिन गए। बेलारी और दक्षिण कन्नार को मैसूर राज्य में शामिल कर दिया गया। और मालाबार जिले और त्रावणकोर और कोचीन की राजशाहियों से केरल राज्य का निर्माण हुआ। 1968 में मद्रास राज्य का नाम बदल कर तमिलनाडु कर दिया गया। श्रीलंका की कुल जनसंख्या का 15% हिस्सा तमिलों का है।
भारत
भारत में ज्यादातर तमिल लोग तमिल नाडु राज्य में निवास करते हैं। संघराज्यक्षेत्र पुद्दुचेरी में तमिल लोग बहुसंख्यक हैं। पुद्दुचेरी पहले फ्रांसीसी उपनिवेश रह चुका है और चारों ओर से तमिलनाडु से घिरा हुआ है। अंडमान निकोबार द्वीप समूह में भी जनसंख्या का कम से कम छठवाँ हिस्सा तमिल है।
श्री लंका
श्री लंका में दो प्रकार के तमिल लोग हैं, श्री लंकाई तमिल और भारतीय तमिल। श्री लंकाई तमिल, प्राचीन जाफना राजवंश और पूर्वी तटीय कबीलों के वंशज हैं। भारतीय तमिल (अथवा पहाड़ी तमिल) उन बंधुआ मजदूरों के वंशज हैं जिन्हें उन्निस्वीं सदी में चाय बागानों में मजदूरी के लिए भारत से ले जाया गया। श्री लंका में एक महत्वपूर्ण समुदाय मुस्लिम तमिलों का भी है, जो तमिल भाषी है और इस्लाम में आस्था रखते हैं, हालाँकि इनके नृजातीय रूप से तमिल होने के प्रमाण भी कई हैं,  हालाँकि ये लोग विवादास्पद रूप से   श्रीलंका सरकार द्वारा अलग नृजातीय समुदाय के रूप में सूचीबद्ध किये जाते हैं।
ज्यादातर श्रीलंकाई तमिल उत्तरी और पूर्वी प्रान्त में और कुछ मात्रा में राजधानी कोलम्बो में रहते हैं, जबकि ज्यादातर भारतीय तमिल मध्य प्रान्त के पहाड़ी इलाकों में बसते हैं। ऐतिहासिक रूप से दोनों समुदाय एक दूसरे को अलग मानते हैं, हालाँकि 1980 के दशक के बाद इनमें एकता की भावना मजबूत हुई है।
1960 के दशक में भारतीय और श्रीलंका सरकार के मध्य हुए कतिपय समझौतों के बाद लगभग 40 भारतीय तमिलों को नागरिकता मिल गयी और बाकियों को भारत भेज दिया गया। 1990 के दशक आते-आते, ज्यादातर भारतीय तमिलों को श्रीलंकाई नागरिकता हासिल हो गयी।
प्रवासी तमिल
तमिलों का बाहर की ओर प्रवास महत्वपूर्ण रूप से अठारहवीं सदी में शुरू हुआ जब ब्रिटिश औपनिवेशिक सरकार ने बहुत से गरीब तमिलों को साम्राज्य के सुदूरवर्ती हिस्सों में मजदूर के रूप में भेजा, विशेषकर मलाया, दक्षिण अफ्रीका, फ़िजी, मॉरिशस, त्रिनिदाद और टोबैगो, गयाना, सूरीनाम, जमैका, फ्रेंच गयाना और मार्टिनीक के लिए। लगभग उसी दौर में, बहुत से तमिल व्यवसायी भी साम्राज्य के बिभिन्न भागों के लिए प्रवास कर गये, विशेषकर बर्मा और पूर्व अफ्रीका के लिए।
1980 के दशक में भी बड़े पैमाने पर बाहर की ओर प्रवास शुरू हुआ जब श्री लंका के तमिलों ने नृजातीय संघर्षों के चलते बचने के लिए पलायन किया। ये बाद के प्रवासी लोग ऑस्ट्रेलिया, यूरोप उत्तर अमेरिका, और दक्षिण पूर्व एशिया में जा बसे हैं।
आजकल दक्षिण एशिया से बाहर सबसे अधिक तमिल लोगों का संकेन्द्रण कनाडा के टोरंटो में है।
भूत-प्रेत
भूत-प्रेत लोककथा और संस्कृति में अलौकिक प्राणी होते हैं जो किसी मृतक की आत्मा से बनते हैं। ऐसा माना जाता है कि जिस किसी की मृत्यु से पहले कोई इच्छा पूर्ण नहीं हो पाती और वो पुनर्जन्म के लिये स्वर्ग या नरक नहीं जा पाते वो भूत बन जाते हैं। इसका कारण हिंसक मृत्यु हो सकती है, या मृतक के जीवन में अनिश्चित मामलों होते हैं या उनकी अंत्येष्टि उचित संस्कार से नहीं की गई होती हैं।
भूत-प्रेत में विश्वास पीढ़ियों से भारत के लोगों के दिमाग में गहराई से जुड़ा हुआ है और यह आधुनिक तकनीक और वैज्ञानिक विकास के युग में अभी भी बना हुआ है। भारत में कई कथित तौर पर भूत से पीड़ित स्थान हैं, जैसे कि जीर्ण इमारतें, शाही मकान, किले, बंगले, घाट आदि। कई फ़िल्मों का निर्माण इसपर किया जा चुका हैं। मुहावरें के रूप में भी इनका प्रयोग होता हैं, जैसे: भूत सवार होना, भूत उतारना, भूत लगना, आदि।
जब CH4 ऑक्सीजन के साथ प्रतिक्रिया करता है, तो दहन को अंग्रेजी में दहन कहा जाता है। हमें मुख्य रूप से ईंधन और हवा की आवश्यकता होती है। जब मिथेन ऑक्सीजन के साथ जोड़ती है, तो आग बन जाती है। रात के समय बहुत अंधेरा रहाता हैं उस अभिक्रिया दरम्यान आग लगती हैं और लोग उसे भूत समझ बैठते हैं।''
विंडोज़ विस्टा
विंडोज़ विस्टा (Windows Vista) माइक्रोसॉफ्ट के ऑपरेटिंग सिस्टम की श्रृंखला की सबसे नई कड़ी है और संभवतः विंडोज़ ९५ के पश्चात सबसे क्रांतिकारी भी। हालाँकि विस्टा ऑपरेटिंग सिस्टम को अधिक लोकप्रियता उसके त्रिआयामी ग्राफिक्स स्वरूप और विभिन्न डेस्कटॉप ऍनीमेशन की वजह से मिली है लेकिन वास्तव में यह माइक्रोसॉफ्ट की ओर से जारी किया गया अब तक का सबसे सुरक्षित ऑपरेटिंग सिस्टम भी माना जा रहा है। संचार और नेटवर्किंग के लिहाज से भी यह अपने से पिछले आपरेटिंग सिस्टम की तुलना में ज्यादा क्षमतावान है। विस्टा के लिए हिंदी समर्थन भी पूरी तरह उपलब्ध है और हिंदी लैंग्वेज इंटरफेस पैक (LIP) के माध्यम से विंडोज़ विस्टा को पूरी तरह हिंदी के रंग में रंगा जा सकता है।
गति में बेहतर
कंप्यूटर उपयोगकर्ताओं के मन में जिज्ञासा है कि क्या सचमुच उन्हें माइक्रोसॉफ्ट की ओर से जारी किया गया नया ऑपरेटिंग सिस्टम विंडोज विस्टा अपनाने की जरूरत है। क्या माइक्रोसॉफ्ट के पिछले ऑपरेटिंग सिस्टम विंडोज एक्सपी विंडोज २००३ और विंडोज २००० की तुलना में इसमें ऐसे फीचर्स हैं जिनकी अनदेखी करना संभव न हो। माइक्रोसॉफ्ट का दावा है कि विस्टा पिछले विंडोज की तुलना में अधिक सक्षम, सरल, तेज, सुदर्शन और सुरक्षित है।
विस्टा पिछले ऑपरेटिंग सिस्टम्स की तुलना में अधिक तेजी से खुलता और बंद होता है। स्टार्ट अप और शट डाउन प्रक्रियाएं पाँच से दस सैकंड में पूरी हो जाती हैं। हालाँकि इसमें विस्टा के अपेक्षाकृत बेहतर हार्डवेयर का भी योगदान है लेकिन खुद ऑपरेटिंग सिस्टम के कोड में भी इसके लिए विशेष प्रयास किया गया है। विस्टा की तेजी का कारण उसकी मेमरी के प्रबंधन की नई तकनीक भी है जो अधिक इस्तेमाल किए जाने वाले अनुप्रयोगों को पहले से ही लोडिंग के लिए तैयार रखती है। इसे 'मेमरी फेच' कहा जाता है।
विस्टा में दिए गए रेडी बूस्ट फीचर ने भी इसकी गति बढ़ाने में योगदान दिया है। अब तक विंडोज में मेमरी संबंधी अतिरिक्त आवश्यकताओं की पूर्ति के लिए वर्चुअल मेमरी के रूप में पेजफाइलों का इस्तेमाल होता था। इन्हें कंप्यूटर की हार्ड डिस्क पर रखा जाता था। लेकिन विस्टा में इसके लिए यूएसबी ड्राइव का इस्तेमाल करने का प्रावधान है जो हार्ड डिस्क की तुलना में बहुत तेज गति से कार्य करती है। माइक्रोसॉफ्ट ने अपने नए आपरेटिंग सिस्टम में हाइब्रिड हार्ड ड्राइव सपोर्ट (संकर हार्ड ड्राइव समर्थन) भी प्रदान किया है जिसके तहत फ्लैश ड्राइव और पारंपरिक हार्ड ड्राइव दोनों को संयुक्त रूप से इस्तेमाल कर कंप्यूटर की गति बढ़ा जाती है।
नया रंगरूप
विंडोज विस्टा में सबसे पहले ध्यान खींचने वाली चीज है इसका विंडोज एअरो नामक खूबसूरत मुखावरण (इंटरफेस) और ग्राफिक इफेक्ट्स। हालाँकि मैकिन्तोश कंप्यूटर पर इस तरह के सुदर्शन ग्राफिक्स (जिन्हें 'एक्वा' कहा जाता है) पहले से ही मौजूद हैं लेकिन विंडोज प्लेटफॉर्म पर ये पहली बार 'विस्टा' के माध्यम से ही सामने आए हैं। विंडोज विस्टा होम प्रीमियम, बिजनेस, अल्टीमेट और एंटरप्राइज संस्करणों से युक्त उन कंप्यूटरों पर जिनमें एक अच्छा ग्राफिक्स एडेप्टर मौजूद हो, एअरो के मोहक ग्राफिक्स इफेक्ट्स का आनंद लिया जा सकता है। इस मुखावरण ने विंडोज का कलेवर ही बदल दिया है और उसे पहले की तुलना में बेहद आकर्षक, विविधतापूर्ण और शालीन बना दिया है।
एअरो के उच्च गुणवत्ता वाले ग्राफिक्स और दृश्य प्रभावों ने विंडोज कंप्यूटर का सौंदर्य तो बढ़ाया है लेकिन उसकी वजह से कंप्यूटर की कार्यक्षमता या गति में कोई कमी नहीं आती। एअरो के दो प्रमुख फीचर हैं- विंडोज फ्लिप और विंडोज फ्लिप ३डी। इनके माध्यम से आप अपने डेस्कटॉप को ज्यादा सुविधाजनक रूप से व्यवस्थित कर सकते हैं।
अधिक सुरक्षित
आम तौर पर माइक्रोसॉफ्ट के आपरेटिंग सिस्टमों को लेकर कंप्यूटर उपयोगकर्ताओं में यह धारणा रही है कि वे अपने प्रतिद्वंद्वी ऑपरेटिंग सिस्टमों की तुलना में कम सुरक्षित हैं और वायरस, हैकिंग, स्पा वेयर आदि की चपेट में अपेक्षाकृत अधिक आसानी से आ जाते हैं। माइक्रोसॉफ्ट ने विस्टा में इस बात पर खास ध्यान दिया है। हालाँकि विस्टा की मूल 'कर्नेल' (बुनियादी कोड जिस पर विंडोज के ऑपरेटिंग सिस्टम मूल रूप से आधारित हैं) तो नए सिरे से नहीं लिखी है लेकिन उसकी सुरक्षा को इस बार बहुत मजबूत बना दिया गया है।
हार्डवेयर संबंधी आवश्यकताएं
माइक्रोसॉफ्ट ने विस्टा आपरेटिंग सिस्टम इन्स्टाल करने के लिहाज से कंप्यूटरों की दो श्रेणियाँ बनाई हैं- विस्टा कैपेबल पीसी (विस्टा सक्षम कंप्यूटर) और विस्टा प्रीमियम रेडी (विस्टा में उपलब्ध आधुनिक सुविधाओं के लिए तैयार कंप्यूटर)।
ऐसे सभी कंप्यूटर विंडोज विस्टा सक्षम हैं जिनमें कम से कम ८०० मेगाहट्र्ज का प्रोसेसर और ५१२ एमबी सिस्टम मेमरी उपलब्ध हो। इस तरह के प्रोसेसर तो अब दुर्लभ से हो गए हैं क्योंकि बाजार में २ गीगाहट्र्ज से कम के प्रोसेसर शायद ही कोई खरीद रहा हो। यदि आपने पिछले दो एक सालों में अपना कंप्यूटर खरीदा है तो उसका प्रोसेसर कम से कम इतनी क्षमता का अवश्य होगा। रही सिस्टम मेमरी की बात तो हो सकता है कि आपके पारंपरिक कंप्यूटर में १२८ एमबी या २५६ एमबी मेमरी (रैम) लगी हो। ऐसे में आपको सात-आठ सौ रुपए खर्च करके अपनी रैम का अपग्रेडेशन (कम से कम ५१२ एमबी तक) करवाना पड़ सकता है।
विंडोज विस्टा सक्षम कंप्यूटर के लिए कम से कम डायरेक्ट एक्स ९ को समर्थन देने वाला ग्राफिक्स कार्ड होना चाहिए जिसमें डब्लूडीडीएम ड्राइवर समर्थन उपलब्ध हो। कंप्यूटर के ग्राफिक्स कार्ड में ३२ एमबी की ग्राफिक्स मेमरी हो तो पर्याप्त है। इसके अतिरिक्त आपको एक डीवीडी रोम ड्राइव की आवश्यकता पड़ेगी जो संभवत: आपके कंप्यूटर में पहले से ही मौजूद हो। हार्ड डिस्क में महज २० जीबी स्थान उपलब्ध हो, जिसमें से १५ जीबी खाली स्थान हो, तो पर्याप्त है। बस, विंडोज विस्टा होम बेसिक संस्करण चलाने के लिए आपको और किसी चीज की जरूरत नहीं है।
ताशक़ुरग़ान​
ताशक़ुरग़ान​ ( सरिकोली: [tɔʃqyrʁɔn buzur], तॉशक़ुरग़ॉन​; उइग़ुर:, ताशक़ूरग़ान बाज़िरी; चीनी: 塔什库尔干镇, ताशिकु'एरगन; अंग्रेज़ी: Tashkurgan ) मध्य एशिया में चीन द्वारा नियंत्रित शिनजियांग प्रान्त के ताशक़ुरग़ान​ ताजिक स्वशासित ज़िले की राजधानी है। पाकिस्तान से पाक-अधिकृत कश्मीर के गिलगित-बल्तिस्तान क्षेत्र से आने वाले काराकोरम राजमार्ग पर यह पहला महत्वपूर्ण चीनी पड़ाव है। इस राजमार्ग पर सरहद पर स्थित ख़ुंजराब दर्रे की चीनी तरफ़ ताशक़ुरग़ान​ है और पाकिस्तानी तरफ़ सोस्त है।
नाम
'ताशक़ुरग़ान​' के नाम में बिन्दु-वाले 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है। इसी तरह बिंदु-वाले 'ग़' के उच्चारण पर भी ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है।
तुर्की भाषाओं में 'ताश' का मतलब 'पत्थर' होता है और यह 'हिन्दूताश' (अर्थ: हिन्दू-पत्थर) और 'ताशकन्द' (अर्थ:पत्थर-शहर) जैसे नामों में मिलता है। 'क़ुरग़ान' का मतलब 'क़िला' या 'बुर्ज' होता है। दोनों मिलाकर 'ताशक़ुरग़ान' का अर्थ 'पत्थर का क़िला या बुर्ज' है।
ऐतिहासिक रूप से इस शहर को 'सरिकोल' या 'सरिक़ोल'  भी बुलाया जाता था।
इतिहास
ताशक़ुरग़ान​ ऐतिहासिक रूप से रेशम मार्ग पर एक महत्वपूर्ण पड़ाव हुआ करता था। यहाँ से कई व्यापारिक कारवान मार्ग निकलते थे। यह रास्ते उत्तर में काश्गर, पूर्व में क़ारग़िलिक, पश्चिम में बदख़्शान​ व वाख़ान और दक्षिण पूर्व में चित्राल और गिलगित-बल्तिस्तान के हुन्ज़ा क्षेत्र से होते हुए भारत की मुख्यभूमि की तरफ़ जाते थे। इस क्षेत्र का मध्य एशिया के सुग़्दा इलाक़े से और भारत से गहरा सांस्कृतिक व व्यापारिक सम्बन्ध था और शिलालेखों में यहाँ हिन्द आर्य लोगों के आने-जाने के चिह्न मिले हैं।
ब्रज बासी लाल
ब्रज बासी लाल (०२ मई १९२१ -- १० सितम्बर २०२२) भारत के पुरातत्त्वविद् थे। उन्होंने भारत के विभिन्न क्षेत्रों में अनेक पुरातात्विक स्थलों का अन्वेषण एवं उत्खनन किया था। उनको सन २००० में भारत सरकार ने विज्ञान एवं अभियांत्रिकी क्षेत्र में पद्म भूषण से सम्मानित किया था। सन 2021 में उन्हें भारत के दूसरे सर्वोच्च नागरिक पुरस्कार पद्म विभूषण से सम्मानित किया गया।
वे दिल्ली में रहते थे जहाँ पर उन्होंने अंतिम साँस ली। उनके तीन बेटे हैं। उनके सबसे बड़े बेटे राजेश लाल, एयर वाइस मार्शल, भारतीय वायु सेना से सेवानिवृत्त हैं। उनके दूसरे बेटे व्रजेश लाल और तीसरे राकेश लाल, लॉस एंजिल्स, कैलिफोर्निया में अपना व्यवसाय चलाते हैं।
प्रमुख कार्य
2002 की अपनी पुस्तक, 'द सरस्वती फ्लोज ऑन' में, लाल ने अंतरराष्ट्रीय स्तर पर स्थापित आर्यन आक्रमण / प्रवास सिद्धांत की आलोचना करते हुए तर्क दिया कि सरस्वती नदी (ऋग्वेद-हकरा नदी के साथ पहचाने जाने वाले ऋग्वेदिक वर्णन, जो 2000 ईसा पूर्व तक सूख गए थे) जरूरत] के रूप में "अतिप्रवाह" मुख्यधारा के दृष्टिकोण का विरोध करता है कि इंडो-आर्यन प्रवास सीए पर शुरू हुआ था। 1500 ईसा पूर्व, सरस्वती नदी सूख जाने के बाद, और जो कि, लाल के अनुसार, मुख्यधारा के दृष्टिकोण में सिंधु घाटी सभ्यता का अंत हुआ (एक ऐसा दृश्य जो वास्तव में मुख्यधारा की छात्रवृत्ति में मनोरंजन नहीं है)। अपनी पुस्तक ved द रिग्वेदिक पीपल: ‘इनवेटर्स’ में? 'अप्रवासी'? या स्वदेशी? ’लाल का तर्क है कि ऋग्वैदिक लोग और हड़प्पा सभ्यता के लेखक एक ही थे, [१२] मुख्यधारा की छात्रवृत्ति के बाहर का दृश्य। मुख्यधारा की छात्रवृत्ति में दोनों पुस्तकों को पूरी तरह से नजरअंदाज कर दिया गया है। स्वदेशी आर्यों के इस दृष्टिकोण को मुख्य धारा की छात्रवृत्ति में नोट किया गया है, [नोट 3] हाल के वर्षों के पथ-तोड़ प्राचीन डीएनए के शोध के बाद भारतीय उपमहाद्वीप में आर्य प्रवास सिद्धान्त स्थापित करते हैं, [20] जो कि पोंटिक स्टेपी को प्रस्तावित करता है। भारत-यूरोपीय भाषाओं की उत्पत्ति। [२१] [२२] [२३] जर्मन-अमेरिकी दार्शनिक, तुलनात्मक पौराणिक और इंडोलॉजिस्ट माइकल विटजेल के अनुसार, "स्वदेशी आर्यों" की स्थिति सामान्य अर्थों में छात्रवृत्ति नहीं है, लेकिन एक "क्षमाप्रार्थी, अंततः धार्मिक उपक्रम" है।
पुरस्कार और सम्मान
प्रोफेसर बीबी लाल को कई पुरस्कारों से भी सम्मानित किया गया था, जिसमें प्रमुख ये हैं -
चैडविक बोसमैन
चैडविक आरोन बोसमैन (२९ नवंबर, १९७६ - २८ अगस्त, २०२०) August 28, 2020) एक अमेरिकी अभिनेता,नाटककार, निर्माता और निर्देशक थे । होवार्ड विश्वविद्यालय में निर्देशन की पढाई करने के बाद वह थिएटर में, ड्रामा लीग निर्देशन फ़ेलोशिप और अभिनय के लिए ऑडियंस डेवलपमेंट कमिटी पुरुस्कार जीत कर और डीप अज़ुर नाटक के लेखन के लिए जेफ पुरुस्कार के लिए नामांकित हो कर, प्रसिद्ध हुए | बड़े परदे पर परगमन करते हुए उन्हें पर्सन्स अननोन में २०१० में अपना पहला बड़ा रोल मिला | उनको पहचान २०१३ में बास्केटबॉल खिलाडी जैकी रॉबिंसन के रोल में जीवनी फिल्म ४२ के लिए मिली | उन्होंने गेट ऑन अप (२०१४) में में गायक जेम्स ब्राउन और मार्शल (२०१७) में सुप्रीम कोर्ट के न्यायमूर्ति थर्गूड मार्शल के रोल करते हुए उन्होंने ऐतिहासिक व्यक्तित्वों को निभाना जारी रखा ।
बॉसमैन को २०१६  से २०१९  तक मार्वल सिनेमैटिक यूनिवर्स (MCU) में सुपरहीरो ब्लैक पैंथर की भूमिका निभाने के लिए अंतर्राष्ट्रीय ख्याति प्राप्त मिली | उन्होंने ब्लैक पैंथर २०१८ के अलावा तीन अन्य MCU फिल्मों में स्वनाम किरदार के रूप में अभिनय किया | ब्लैक पैंथर फिल्म के लिए उन्हें  उत्कृष्ट अभिनेता का  एनएएसीपी  इमेज अवार्ड और उत्कृष्ट अभिनय के लिए स्क्रीन एक्टर्स गिल्ड अवार्ड प्राप्त हुआ । MCU फिल्म में प्रमुख अभिनेता का रोल निभाने वाले पहले अश्वेत अभिनेता के रूप में, उन्हें टाइम मैगज़ीन के  2018 वर्ष की टाइम 100 सूची  में भी नामित किया गया ।
२०१६ में बोसमैन के कोलन में कैंसर का निदान हुआ था | उन्होंने अपनी अवस्था को निजी रखा, और अगस्त २०२० में बीमारी से संबंधित जटिलताओं से अपनी मृत्यु तक कार्य करना जारी रखा । उन्होंने सार्वजनिक और निजी तौर पर कैंसर चैरिटी का व्यापक रूप से समर्थन किया, और साथ ही वंचित बच्चों का समर्थन करने वाले संगठनों को भी सहयोग दिया। २०२०  में मरणोपरांत रिलीज़ हुई उनकी अंतिम फिल्म, मा रेनी की ब्लैक बॉटम को बहुत समालोचक प्रशंसा मिली ।
बोसमैन ने लिंकन हाइट्स (२००८) और पर्सन्स अननोन (२०१०) समेत कई टेलीविजन श्रृंखलाओं में, और द एक्सप्रेस (२००८), ड्राफ्ट डे (२०१४) और मैसेज फ्रॉम द किंग (२०१६) जैसी कई फ़िल्मों में भी अभिनय किया है। कोलन कैंसर के साथ चार साल की लड़ाई के बाद 43 साल की उम्र में बोसमैन की मौत हो गई।
प्रारंभिक जीवन और शिक्षा
बोसमैन का जन्म और शुरुआती परवरिश एंडरसन, साउथ कैरोलिना  में हुई |,   उनके पिता लेरोय बोसेमन और माता कैरोलिन, दोनों अफ्रीकन अमेरिकन थे  उनका माँ एक नर्स थी और पिता एक कपडा फैक्ट्री में काम करने के अलावा अबसाब का व्यापर करते थे |
अपनी युवावस्था में, बोसमैन ने मार्शल आर्ट का अभ्यास शुरू किया, और एक वयस्क के रूप में इस प्रशिक्षण को जारी रखा। बचपन में, वह एक वास्तुकार बनना चाहते थे ।. बोसमैन के अनुसार, डीएनए परीक्षण ने संकेत दिया था कि उनके कुछ पूर्वज सिएरा लियोन के क्रियो लोग, सिएरा लियोन के लिम्बा लोग और नाइजीरिया के योरूबा लोग थे ।
बॉसमैन ने 1995 में टी एल हाना हाई स्कूल से स्कूली पढाई खत्म करी जहाँ उन्होंने बास्केटबॉल टीम में भी खेला।  अपने जूनियर वर्ष में अपने एक सहपाठी की गोली मारकर हुई हत्या के बाद उन्होंने अपना पहला नाटक क्रॉसरोड्स लिखा और इसका मंचन भी किया | उनका कॉलेज में बास्केटबॉल खेलने के लिए चयन हुआ लेकिन उन्होंने कला का चयन किया और होवार्ड विश्वविद्यालय वाशिंगटन डी सी  से पढाई करके २००० में  फिल्म निर्देशन में ललित कला स्नातक की उपाधि प्राप्त करी | कॉलेज में पढाई के समय उन्होंने विश्वविद्यालय के पास एक अश्वेत किताबों की दुकान में काम किया, जो उनकी मित्र वेनेसा जर्मन के अनुसार उनके लिए महत्वपूर्ण और प्रेरणादायक अनुभव था ; [13] उन्होंने अपने नाटक हाइरोग्लिफिक ग्रैफिटी के लिए अपने इस अनुभव पर निर्भर किया। हॉवर्ड में उनके शिक्षकों में अल फ्रीमैन जूनियर और फाइलीसिया राशद शामिल थे, जो उनके एक संरक्षक बन गए ।. राशद ने अपने दोस्त और प्रमुख अभिनेता डेनजेल वाशिंगटन, से धन जुटाने में मदद की, ताकि बॉसमैन और अन्य सहपाठी इंग्लैंड के बॉलिओल कॉलेज में ब्रिटिश अमेरिकन ड्रामा अकादमी के ऑक्सफोर्ड समर प्रोग्राम में भाग ले सकें, जिसके लिए उन्हें स्वीकार किया गया था । बोसमैन लिखना और निर्देशन करना चाहते थे, और उन्होंने अभिनय का अध्ययन, अभिनेताओं से कैसे संबंध रखें, सीखने के लिए शुरू किया था । उन्होंने 1998 में इस कार्यक्रम में भाग लिया जिसमें सैमुअल बेकेट और हेरोल्ड पिंटर सहित विभिन्न नाटककारों के कार्यों का अध्ययन किया | कार्यक्रम के दौरान उनमे विलियम शेक्सपियर के नाटक लेखन के लिए आदर उत्पन्न हुआ |   उन्होंने कॉलेज के दौरान पहली बार अफ्रीका की यात्रा की, और घाना में अपने प्रोफेसर माइक मालोन के साथ "एक प्रोसेकेनियम मंच पर प्रदर्शन के साथ अनुष्ठानों को संरक्षित करने और मनाने के लिए" काम किया ;  उन्होंने कहा कि यह " [उनके] जीवन के सबसे महत्वपूर्ण सीखने के अनुभवों में से एक था" | अमेरिका लौटने के बाद, उन्होंने न्यूयॉर्क शहर की डिजिटल फिल्म अकादमी से स्नातक किया।.